PATVIRTINTA

Šalčininkų Jano Sniadeckio gimnazijos direktoriaus

2024 m. sausio 31 d.

įsakymu Nr. V-71

**ŠALČININKŲ JANO SNIADECKIO GIMNAZIJOS**

**MOKINIŲ NEMOKAMO MAITINIMO ORGANIZAVIMO**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Šalčininkų Jano Sniadeckio gimnazijos mokinių nemokamo maitinimo organizavimo tvarkos aprašas (toliau - Aprašas) nustato gimnazijoje besimokančių mokinių nemokamo maitinimo organizavimą, veiklos koordinavimą ir atsakomybę.
2. Nemokamas maitinimas gimnazijoje organizuojamas vadovaujantis Lietuvos Respublikos socialinės paramos mokiniams įstatymu, Vaikų maitinimo organizavimo tvarkos aprašu, patvirtintu Lietuvos Respublikos sveikatos apsaugos ministro 2018 m. balandžio 10 d. įsakymu Nr. V- 394, Socialinės paramos mokiniams organizavimo, paramos mokinio reikmenims įsigyti ir mokinių nemokamo maitinimo Šalčininkų rajono mokyklose skyrimo tvarkos aprašu, patvirtintu Šalčininkų rajono savivaldybės tarybos 2020 m. birželio 26 d. sprendimu Nr. T–417.
3. Mokinių nemokamo maitinimo organizavimą koordinuoja gimnazijos direktorius.

**II SKYRIUS**

**MOKINIŲ NEMOKAMO MAITINIMO ORGANIZAVIMAS**

1. Gimnazijoje mokinių nemokamo maitinimo organizavimui koordinuoti ir apskaitai vykdyti gimnazijos direktoriaus įsakymu skiriamas atsakingas darbuotojas.
2. Nemokamas maitinimas skiriamas nuo mokslo metų pradžios (arba nuo informacijos apie priimtą sprendimą dėl socialinės paramos skyrimo mokiniui patalpinimo SPIS sistemoje ar jos gavimo gimnazijoje nuo kitos dienos) iki mokslo metų pabaigos arba iki mokinio išvykimo mokytis į kitą švietimo įstaigą.
3. Atsakingas darbuotojas supažindina klasės vadovus su nemokamai maitinamų mokinių sąrašais.
4. Mokiniai valgykloje maitinami pagal nustatytą gimnazijoje maitinimo grafiką.
5. Nemokamas maitinimas organizuojamas:
	1. priešmokyklinio ugdymo grupių mokiniai valgo Šalčininkų „Santarvės“ gimnazijos valgykloje.
	2. 1-4 kl. klasių vadovai organizuoja visų mokinių maitinimą, nemokamai maitinamų vaikų lankomumą žymi žiniaraštyje.
	3. 5-GIV klasių vadovai iš gimnazijos sekretorės savaitei paima talonus, talone užrašo mokinio vardą, pavardę, klasę, datą ir kiekvieną dieną juos dalina mokiniams. Nuolat kontroliuoja tikslingą talonų panaudojimą ir mokinių maitinimąsi.
6. Nemokamas maitinimas gimnazijoje:
	1. teikiamas gimnazijoje besimokantiems mokiniams, neatsižvelgiant į jų deklaruojamą gyvenamąją vietą;
	2. teikiamas kasdien, išskyrus poilsio, švenčių dienas bei mokinių atostogų dienomis. Vasaros metu maitinimo paslauga teikiama organizuojamose dieninėse poilsio stovyklose.
7. pakeitus mokyklą, nemokamas maitinimas naujoje mokykloje mokiniui pradedamas teikti nuo jo pirmos mokymosi dienos. Ankstesnė mokykla informuoja Socialinės paramos ir sveikatos skyrių apie pasikeitimus.

**III SKYRIUS**

**MOKINIŲ MAITINIMO PASLAUGŲ TEIKIMAS**

1. Maitinimo paslaugas gimnazijoje teikia maitinimo paslaugos teikėjas, parinktas Lietuvos Respublikos viešųjų pirkimų ir kitų teisės aktų numatyta tvarka.
2. Maitinimo paslaugų teikėjas užtikrina, kad vaikams būtų tiekiamas tik tinkamos kokybės, saugus ir sveikatai palankus maistas.

**IV SKYRIUS**

**ATSAKOMYBĖ IR ATSKAITOMYBĖ ORGANIZUOJANT**

**MOKINIŲ NEMOKAMĄ MAITINIMĄ**

1. Gimnazijos direktorius:
	1. atsako už skirtų valstybės ir savivaldybės biudžeto lėšų panaudojimą pagal paskirtį, mokinių maitinimo organizavimą teisės aktų nustatyta tvarka;
	2. tvirtina maitinimo valgiaraščius;
	3. įpareigoja gimnazijos buhalterį vykdyti finansinę nemokamo maitinimo lėšų apskaitą ir atskaitomybę.
2. Gimnazijos darbuotojas, atsakingas už nemokamo maitinimo organizavimą:
	1. pildo nemokamo maitinimo registravimo žurnalus Socialinės paramos informacinėje sistemoje (SPIS).
3. Pasibaigus kalendoriniam mėnesiui, nemokamo maitinimo registravimo žurnalai pasirašomi atsakingo darbuotojo, tvirtinami gimnazijos vadovo, pateikiami gimnazijos buhalteriui.
4. Visuomenės sveikatos specialistas, vykdantis sveikatos priežiūrą gimnazijoje, kontroliuoja, kad teikiama maitinimo paslauga būtų kokybiška ir atitiktų higienos normų reikalavimus.

**V SKYRIUS**

**BAIGIAMOSIOS NUOSTATOS**

1. Gimnazijos administracija, gimnazijos taryba, atsakingas darbuotojas, sveikatos priežiūros specialistas sistemingai kontroliuoja nemokamo maitinimo procesą gimnazijoje: dokumentų sisteminimą, klasės vadovų veiklą organizuojant mokinių nemokamą maitinimą, valgyklos darbą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_